LV ECB -PUBLIC  
 
EIROPAS CENTRĀLĀS BANKAS ATZINUMS  
(2022.  gada 19. septembris ) 
par numismātikas monētu emisijas ienākumu ziedošanu Ukrainas sabiedrības vispārējam 
atbalstam  
(CON/2022/ 35) 
 
Ievads un tiesiskais pamats 
Eiropas Centrālā banka (ECB) 2022.  gada 8.  septembrī saņēma Latvijas Bankas lūgumu sniegt atzinumu 
par Ukrainas civiliedzīvotāju atbalsta likuma grozījumu projektu (turpmāk – “likumprojekts”)1. 
ECB kompetence sniegt atzinumu pamatojas uz Līguma par Eiropas Savienības darbību 127.  panta 
4. punktu un 282.  panta 5.  punktu, kā arī Padomes Lēmuma 98/415/EK2 2. panta 1.  punkta pirmo un 
trešo ievilkumu, jo likumprojekts attiecas uz valūtas jautājumiem un Latvijas Banku. ECB Padome šo 
atzinumu pieņēmusi saskaņā ar Eiropas Centrālās bankas reglamenta 17.5.  panta pirmo teikumu.  
 
1. Likumprojekta mērķis  
1.1. Likumprojekts ļauj Latvijas Bankai, pamatojoties uz Latvijas Bankas padomes neatkarīgu lēmumu, 
Ukrainas sabiedrības vispārējam atbalstam ziedot daļu no ienākumiem, kas gūti, pārdodot Latvijas 
Bankas emitētas Ukrainas tematikai veltītas euro kolekcijas un piemiņas monētas3. Kā norādīts 
likumprojekta paskaidrojuma rakstā, Latvijas Banka organizēs un īstenos šo monētu dizaina izveidi, izgatavošanu, piegādi un emisiju atbilstoši tās esošajiem uzdev umiem kā visu monētu 
likumīgajam emitentam Latvijā
4. Pieņemot lēmumu par ziedojuma summu, Latvijas Bankai būs 
saistošs likumprojektā noteiktais ierobežojums. Saskaņā ar šo ierobežojumu Latvijas Banka no 
ienākumiem, kas gūti no euro monētu pārdošanas, drīk st ziedot ne vairāk kā to ienākumu daļu, kas 
pārsniedz ar attiecīgo monētu izgatavošanu saistītos tiešos izdevumus5. 
1.2. Kā norādīts paskaidrojuma rakstā, Latvijas Bankas padomes apstiprinātajā 2022. –2023.  gada 
numismātikas monētu emisijas programmā, paužot solidaritāti ar Ukrainu un Ukrainas tautu, 
paredzēts emitēt divas numismātikas monētas, kuru dizaina tematika veltīta Ukrainai: i) atbildības tēmai veltītu 5  euro kolekcijas monētu, kuru plānots emitēt 2022.  gada beigās; un ii) Ukrainas 
saulespuķei veltītu 2 euro piemiņas monētu, kuru plānots emitēt 2023.  gada martā- aprīlī.  
 
1  Lai gan ECB saprot, ka Latvijas Bankai šajā kontekstā nav oficiālu likumdošanas iniciatīvas tiesību, likumprojekta 
paskaidrojuma rakstā norādīts, ka likumprojekts izstrādāts pēc Latvijas Bankas iniciatīvas. ECB saprot, ka Latvijas 
Banka plāno iesniegt likumprojektu Latvijas parlamenta kompetentajai komisijai turpmākai izskatīšanai.  
2  Padomes Lēmums 98/415/EK (1998.  gada 29.  jūnijs) par valstu iestāžu apspriešanos ar Eiropas Centrālo banku par 
tiesību aktu projektiem (OV L 189, 3.7.1998., 42. lpp.).  
3  Sk. likumprojektā paredzēto 11.3 pantu.  
4  Sk. likuma “Par Latvijas Banku” 4.  panta 5.  punktu un 34.  panta pirmo daļu.  
5  Sk. likumprojektā paredzēto 11.3 panta otro daļu . 
ECB -PUBLIC  
2 1.3. Kā norādīts paskaidrojuma rakstā, spēkā esošie Latvijas tiesību akti neļauj Latvijas Bankai ziedot 
daļu no ienākumiem, kas gūti no šo monētu pārdošanas, lai sniegt u vispārēju atbalstu Ukrainas 
sabiedrībai. Proti, Publiskas personas finanšu līdzekļu un mantas izšķērdēšanas novēršanas 
likums aizliedz publiskai personai, tostarp Latvijas Bankai, ziedot finanšu līdzekļus vai mantu citām 
personām, izņemot gadījumus, kas īpaši paredzēti likumos vai valdības noteikumos6. 
1.4. Likumprojekts nosaka, ka Latvijas Bankai būs pienākums ievērot Publiskas personas finanšu 
līdzekļu un mantas izšķērdēšanas novēršanas likumā noteiktos ierobežojumus, ciktāl likumprojektā 
nav noteikts citādi7. Kā norādīts paskaidrojuma rakstā, tas nozīmē, ka Latvijas Bankai ir pienākums 
pēc iespējas sekot ziedojuma izmantošanai atbilstoši tā mērķim. Turklāt paskaidrojuma rakstā 
precizēts, ka Latvijas Bankas padome ziedojuma mērķi izvēlēsies, c ieši apspriežoties un 
sadarbojoties ar Ukrainas Nacionālo banku.  
1.5. Kā norādīts paskaidrojuma rakstā, saskaņā ar Latvijas Bankas aplēsēm maksimālā ziedojuma summa atbilstoši likumprojektā noteiktajam varētu būt robežās no 200 000 euro līdz 250 000 euro. 
Precīzu ziedojuma summu  prognozēt  nav iespējams , jo vēl nav apstiprināta precīza tiešo izdevumu 
summa, kas saistīta ar šo monētu izgatavošanu, tostarp dārgmetālu cena un kalšanas izmaksas, 
kā arī monētu apjoms un pārdošanas cenas.  
 
2. Vispārīgi apsvērumi  
2.1. Ņemot vērā, ka Latvijas Banka ir visu monētu likumīgais emitents  Latvijā
8, likumprojektā Latvijas 
Bankai netiek uzticēts jauns uzdevums emitēt Ukrainas tematikai veltītas numismātikas monētas. 
Šajā sakarā un ņemot vērā spēkā esoš o Latvijas tiesību aktos noteikto aizliegumu Latvijas Bankai 
bez tiesību aktos paredzētas īpašas atļaujas ziedot finanšu līdzekļus citām personām, ECB saprot, ka likumprojekta galvenais mērķis ir atļaut Latvijas Bankai tās sabiedrības informēšanas uzdevuma  
ietvaros ziedot daļu no Ukrainas tematikai veltīto numismātikas monētu emisijas ienākumiem.  
2.2. Likumprojektā nav precizēts kopējais Ukrainas tematikai veltīto monētu apjoms, ko emitēs Latvijas 
Banka. Līguma par Eiropas Savienības darbību 128.  panta 2.  punkts nosaka, ka dalībvalstis drīkst 
emitēt monētas pēc tam, kad ECB apstiprinājusi emisijas apjomu. Eiropas Centrālās bankas 
Lēmumā (ES) 2015/2332 (ECB/2015/43)
9 noteikts, ka ECB pieņem lēmumu par euro zonas 
monētu emisijas gada apjoma apstiprināšanu līdz tā kalendārā gada beigām, kas ir pirms gada, par 
kuru euro zonas dalībvalstis iesniedz apstiprinājuma pieprasījumus. ECB saprot, ka Ukrainas 
tematikai veltīto kolekcijas un piemiņas monētu emisija nepārsniegs monētu emisijas apjomu, ko 
ECB apstiprinājusi  Latvijai attiecīgi 2022.  gadam un 2023.  gadam (vēl jāapstiprina) . 
2.3. Turklāt ECB vēlas vērst uzmanību uz ierobežojumiem attiecībā uz kopējo piemiņas monētu 
apjomu, kas laists apgrozībā katrā atsevišķā emisijā (kā noteikts Eiropas Parlamenta un Padomes 
 
6  Sk. Publiskas personas finanšu līdzekļu un mantas izšķērdēšanas novēršanas likuma 10.  pantu . 
7  Sk. likumprojektā paredzēto 11.3 panta trešo daļu . 
8  Sk. likuma “Par Latvijas Banku” 4.  panta 5.  punktu un 34.  panta pirmo daļu 
9 Eiropas Centrālās bankas Lēmums (ES) 2015/2332 (2015.  gada 4. decembris) par euro monētu emisijas apjoma 
apstiprināšanas procedūru (ECB/2015/43) (OV L 328, 12.12.2015., 123.  lpp). 
ECB -PUBLIC  
3 Regulas (ES) Nr.  651/201210 4. pantā), un apgrozības monētu (tostarp piemiņas monētu) 
īpatsvaru, ko var laist tirgū virs nominālvērtības (saskaņā ar Regulas (ES) Nr.  651/2012 3.  panta 
2. punktu). ECB saprot, ka Ukrainas tematikai veltītās euro kolekcijas un piemiņas monētas tiks 
emitētas (un pārdotas) iepriekš minētajās robežās . 
 
3. Monetārās finansēšanas aizlieguma ievērošana  
3.1.  Līguma par Eiropas Savienības darbību 123.  panta 1.  punkts aizliedz nacionālajām centrālajām 
bankām (turpmāk – “NCB”) piešķirt dalībvalstīm pārtēriņa iespējas vai jebkāda cita veida 
kredītiespējas. Tas tāpat aizliedz pasākumus, ar kuriem tiek apiets aizlieguma mērķis un mazināta 
tā efektivitāte, un kuriem ir šādām iespējām līdzvērtīga iedarbība, vai arī  kuri, lai gan tiem nav 
šādas iedarbības, mazina stimulu dalībvalstīm īstenot stabi lu fiskālo politiku11. 
3.2. Padomes Regulas (EK) Nr.  3603/9312 1. panta 1.  punkta b)  apakšpunkta ii)  punkts nosaka, ka, 
piemērojot Līguma par Eiropas Savienības darbību 123.  panta 1.  punktu, “jebkāda cita veida 
kredītiespēja” cita starpā ir “valsts sektora saistību finansēšana attiecībā pret trešām personām”. 
Tā kā E iropas Centrālo banku sistēmas un Eiropas Centrālās bankas Statūtu (turpmāk – “ECBS 
Statūti”) 14.4.  pants ļauj NCB veikt funkcijas, kas nav noteiktas ECBS Statūtos, uzdevumu, kas nav 
Eiropas Centrālo banku sistēmas (ECBS) uzdevumi, izpilde ne vienmēr ir valsts sektora saistību finansēšana attiecībā pret trešām personām. To, vai attiecīgajam pasākumam ir šādai finansēšanai 
līdzvērtīga iedarbība un vai tas mazina stimulu dalībvalstīm īstenot stabilu fiskālo politiku, jāizvērtē 
katrā atsevišķā gadījumā.  
3.3. Tāda uzdevuma izpilde, kas nav ECBS uzdevums, proti, ziedošana kultūras, zinātnes un 
labdarības aktivitātēm un iniciatīvām NCB sabiedrības informēšanas uzdevuma
13 ietvaros, nav 
valsts sektora saistību finansēšana attiecībā pret trešām personām ar nosacījumu, ka noteikti 
pietiekami aizsardzības pasākumi, kuri nodrošina, ka šādai darbībai nav finansēšanai līdzvērtīga 
iedarbība un ka tā nemazina stimulu dalībvalstīm īstenot stabilu fiskālo politiku. Lai gan 
aizsardzības pasākumu struktūra var atšķirties, tie parasti ietver šādu ziedojumu pagaidu raksturu 
un ierobežotu apjomu, kas garantē, ka NCB de facto nepārņem valsts sektora kultūras, zinātniskās 
vai labdarības saistības pret trešām personām.  
3.4. ECB uzskata, ka, pamatojoties uz šiem standartiem, likumprojek ts ievēro monetārās finansēšanas 
aizliegumu. Ziedojot ienākumus, kas pārsniedz tiešos izdevumus, kuri saistīti ar Ukrainas tematikai 
veltīto numismātikas monētu izgatavošanu, Latvijas Banka sabiedrības informēšanas uzdevuma 
ietvaros pilda uzdevumu, kas nav  ECBS uzdevums, proti, ziedo labdarības aktivitātēm un 
iniciatīvām. T ostarp  Latvijas Banka informē sabiedrību, ka Ukrainas tematikai veltīto numismātikas 
 
10  Eiropas Parlamenta un Padomes Regula (EK) Nr.  651/2012 (2012.  gada 19.  jūlijs) par euro monētu emisiju (OV 
L 201, 27.7.2012., 135.  lpp.). 
11  Sk., mutatis mutandis, Tiesas spriedums, 2015.  gada 16.  jūnijs, Gauweiler  u.c., C -62/14, EU:C:2015:400, 97., 102. 
un 111.  punkts; Tiesas spriedums, 2018.  gada 11.  decembris, Weiss u.c., C -493/17, EU:C:2018:1000, 106 –
108. punkts.  
12  Padomes Regula (EK) Nr.  3603/93 (1993.  gada 13.  decembris), ar ko precizē definīcijas, lai piemērotu Līguma 
104. pantā un 104.b panta 1.  punktā minētos aizliegumus (OV L 332, 31.12.1993., 1.  lpp.).  
13  NCB ziedojumus Starptautiskā Valūtas fonda pārvaldītiem trastiem vai zinātnisku analīzi dalībvalstu labā nevar 
uzskatīt par daļu no NCB sabiedrības informēšanas uzdevuma, un tie uzskatāmi par valsts sektora saistību pret 
trešām personām finansēšanu. Sk. attiecīgi atzinumus CON/2016/21 un CON/2021/29. Visi ECB atzinumi  pieejami 
EUR -Lex. 
ECB -PUBLIC  
4 monētu pārdošanas cena pārsniedz euro monētu attiecīgo nominālvērtību, lai sniegtu vispārēju 
atbalstu Ukrainas sabiedrībai.  
3.5. ECB arī uzskata, ka noteikti pietiekami aizsardzības pasākumi, kuri nodrošina, ka, pildot 
uzdevumu, kas nav ECBS uzdevums, proti, ziedojot labdarības aktivitātēm un iniciatīvām Latvijas 
Bankas sabiedrības informēšanas uzdevuma i etvaros, netiek apiets monetārās finansēšanas 
aizlieguma mērķis. Latvijas Bankas ziedojums Ukrainas sabiedrībai ir vienreizējs un līdz ar to 
pagaidu rakstura, ņemot vērā, ka Latvijas tiesību akti publiskai personai, tostarp Latvijas Bankai, 
parasti aizliedz ziedot finanšu līdzekļus citām personām. No tā izriet  likumprojekta galvenais mērķis 
atļaut Latvijas Bankai ziedot šajā konkrētajā gadījumā.  
3.6. Arī Latvijas Bankas ziedojuma Ukrainas sabiedrībai apjoms ir ierobežots. Pirmkārt, tā kā Latvijas 
Banka Ukr ainas tematikai veltītas numismātikas monētas plāno emitēt tikai, lai Ukrainas 
sabiedrībai ziedotu ienākumus, kas pārsniedz ar šo monētu izgatavošanu saistītos tiešos 
izdevumus, un tā kā Latvijas sabiedrībai tas būs zināms, Latvijas Banka de facto pārskait a 
sabiedrības naudu Ukrainas sabiedrībai, nevis izmanto savus resursus. Otrkārt, Ukrainas tematikai 
veltīto numismātikas monētu emisijas apjoms nepārsniegs apjomu, ko ECB apstiprinājusi 2022. un 
2023.  gadam, un neietvers ad hoc  pieprasījumu ECB apstiprināt  jebkādu papildu monētu emisijas 
apjomu. Visbeidzot, tiek lēsts, ka maksimālā ziedojuma summa varētu būt robežās no 
200 000 euro līdz 250 000 euro  
 
Šis atzinums tiks publicēts EUR -Lex.  
 
 
Frankfurtē pie Mainas, 2022.  gada 19. septembrī  
 
[parakstīts]  
 
ECB prezidente  
Christine LAGARDE